ai4bharat/Pralekha huggingface dataset:
நிதி அமைச்சகம்
சிறப்பு பொருளாதார மண்டலங்கள் சட்டத்திற்குப் பதிலாக புதிய சட்டம் கொண்டு வரப்படும்
கிஃப்ட் நகரத்தில் உலகத்தரம் வாய்ந்த வெளிநாட்டு பல்கலைக்கழகங்கள் செயல்படும்
கிஃப்ட் நகரத்தில் சர்வதேச மத்தியஸ்த மையம் அமைக்கப்படும்
நாட்டில் நீடித்த மற்றும் காலநிலை மாற்றத்திற்கான நிதி கிடைப்பதற்காக சர்வதேச மூலதன சேவைகளை கிஃப்ட் நகரம் ஒருங்கிணைக்கும்.
மத்திய அரசின் நிதி மற்றும் நிறுவன விவகாரங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் 2022-23ஆம் ஆண்டுக்கான நிதி நிலை அறிக்கையை சமர்ப்பித்து உரையாற்றிய போது ”சிறப்பு பொருளாதார மண்டலங்கள் சட்டம் நீக்கப்பட்டு புதிய சட்டம் இயற்றப்படும். இது மாநிலங்கள் தொழில்துறை வளர்ச்சி மற்றும் சேவை மையங்களில் பங்குதாரராக ஈடுபட உதவும் என்று குறிப்பிட்டார்.
குஜராத் சர்வதேச நிதி தொழில்நுட்ப நகரத்தில்  பல்வேறு முன்னெடுப்பு நடவடிக்கைகள் மேற்கொள்ளப்பட இருப்பதாக அமைச்சர் தெரிவித்தார்.
கிஃப்ட் – ஐஎஃப்எஸ்சி
கிஃப்ட் நகரத்தில் உலகத் தரம் வாய்ந்த வெளிநாட்டு பல்கலைக்கழகங்களும் கல்வி நிறுவனங்களும் தொடங்க அனுமதிக்கப்படும். இவை நிதி மேலாண்மை, நிதிசார் தொழில்நுட்பம், அறிவியல், தொழில்நுட்பம், பொறியியல் மற்றும் கணிதவியல் துறைகளில் பாடப் பிரிவுகளை வழங்கும். உள்நாட்டு நெறிமுறைகள் இவற்றை கட்டுப்படுத்தாது. ஆனால் ஐஎஃப்எஸ்சிஏ நிதி சேவைகளுக்கும் தொழில்நுட்பத்திற்கும் தேவையான உயர்தகுதி கொண்ட நிபுணர்கள் கிடைப்பதற்கு உதவும்.
கிஃப்ட் நகரத்தில் சர்வதேச மத்தியஸ்த மையம் அமைப்பதற்கான திட்டத்தை திருமதி சீதாராமன் முன்மொழிந்தார். நாட்டில் நீடித்த மற்றும் பருவநிலை மாற்றத்திற்கான நிதி கிடைப்பதற்காக சர்வதேச மூலதன சேவைகளை கிஃப்ட் நகரம் ஒருங்கிணைக்கும் என்று அமைச்சர் மேலும் தெரிவித்தார்.
நிதி அமைச்சகம்
மாபெரும் கடன் வழங்கும் திட்டம்: பொதுத்துறை நிறுவனங்களால் அனைத்து மாவட்டங்களிலும் நாளை நடைபெறுகிறது
விடுதலையின் அமிர்த மகோத்சவத்தின் ஒரு பகுதியாக, நாளை, ஜூன் 8, 2022 அன்று அனைத்து பொதுத்துறை நிறுவனங்களால் மாபெரும் கடன் வழங்கும் திட்டம் செயல்படுத்தப்படவுள்ளது. கடன் வசதி தொடர்பான அனைத்து கேள்விகளுக்கு பதில் அளிக்கவும், பல்வேறு அரசு திட்டங்களில் சேர்வது தொடர்பாகவும் நுகர்வோர் மற்றும் பொதுமக்களை ஊக்குவிக்க அனைத்து மாவட்டங்களும் தயார் நிலையில் உள்ளன. இந்த மாவட்ட அளவிலான திட்டங்கள், அனைத்து பொதுத்துறை வங்கிகள் மற்றும் மாநில அளவிலான வங்கியாளர்கள் குழுக்களால் ஒருங்கிணைக்கப்படுகின்றன.
ஜூன் 6 முதல் 12 வரை நடைபெறும் நிதி அமைச்சகத்தின் ஐகானிக் வார கொண்டாட்டங்களின் ஒரு பகுதியாக இந்த திட்டங்களுக்கு ஏற்பாடு செய்யப்பட்டுள்ளன. ஐகானிக் வார கொண்டாட்டங்களின் முதல்நாளில் புதுதில்லியின் விக்யான் பவனில் பிரதமர் கலந்து கொண்டார்.
ஊழியர்கள், வாடிக்கையாளர்கள் மற்றும் பொதுமக்களின் அதிகபட்ச பங்கேற்புடன் விடுதலையின் அமிர்த மகோத்சவக் கொண்டாட்டத்தை நாட்டின் அனைத்து பகுதிகளுக்கும் எடுத்துச் செல்வதை இதுபோன்ற மாவட்ட அளவிலான திட்டங்கள் நோக்கமாகக் கொண்டுள்ளன. கடன் வழங்கும் திட்டத்தை செயல்படுத்தவும், பிரதமரின் ஜீவன் ஜோதி பீமா திட்டம், பிரதமரின் சுரக்ஷா பீமா திட்டம் மற்றும் அடல் ஓய்வூதிய திட்டம் முதலிய திட்டங்களில் பதிவு செய்யவும், வாடிக்கையாளர் விழிப்புணர்வு மற்றும் நிதி கல்வியறிவு போன்ற திட்டங்களை நடத்தவும் அனைத்து மாநில அளவிலான வங்கியாளர்கள் குழுக்களுக்கும் அழைப்பு விடுக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:https://www.pib.gov.in/PressReleasePage.aspx?PRID=1831687
சட்டம் மற்றும் நீதித்துறை அமைச்சகம்
செய்தி குறிப்பு
உயர்நீதிமன்ற நீதிபதிகள் நியமனம்
உச்சநீதிமன்ற தலைமை நீதிபதியுடனான ஆலோசனைக்கு பிறகு சில உயர்நீதிமன்றங்களுக்கு புதிய நீதிபதிகள் மற்றும் கூடுதல் நீதிபதிகளை குடியரசுத்தலைவர் நியமித்துள்ளார்.
அதன்படி, நீதித்துறை அதிகாரிகளாக பணியாற்றிய ஏழு பேர் பாட்னா உயர்நீதிமன்ற நீதிபதிகளாக நியமிக்கப்பட்டுள்ளனர். வழக்கறிஞர் வாசிம் சாதிக் நர்கால் ஜம்மு - காஷ்மீர் உயர்நீதிமன்ற கூடுதல் நீதிபதியாக நியமிக்கப்பட்டுள்ளார். நான்கு கூடுதல் நீதிபதிகள் கேரள உயர்நீதிமன்ற நீதிபதிகளாக நியமிக்கப்பட்டுள்ளனர். ஆறு நீதிபதிகள் பணியிடமாற்றம் செய்யப்பட்டுள்ளனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1830371
பாதுகாப்பு அமைச்சகம்
இந்தியா- சீனா எல்லை நிலைமை
இந்தியா-சீனா எல்லைப் பகுதியில் தற்போது நிலவும் சூழ்நிலைக்குத் தீர்வு காணும் வகையில், இந்தியா, சீனா அதிகாரிகள் ராணுவம் மற்றும் ராஜாங்க ரீதியில் உருவாக்கப்பட்ட வழிகள் மூலமாக, தொடர்ந்து ஈடுபட்டு வருகின்றனர். எனவே, இந்த நிலையில், இந்த ஈடுபாடுகள் குறித்து யூகமாகவோ, ஆதாரமற்றத் தகவல்களையோ வெளியிடுவது உதவிகரமாக இருக்காது. எனவே, ஊடகங்கள் இத்தகைய செய்திகளை வெளியிடுவதிலிருந்து விலகியிருக்குமாறு அறிவுறுத்தப்படுகின்றன.
(
சுற்றுலா அமைச்சகம்
சுதந்திர தினக் கருப்பொருள் சுற்றுலா அமைச்சகத்தின் இணையத் தொடர் ஐக்கிய இந்தியாவின் கட்டிடக் கலைஞர் சர்தார் வல்லபாய் படேல் குறித்த ஒரு அமர்வுடன் முடிவடைகிறது
”நமது நாட்டை பாருங்கள்” இணையத் தொடரின் ஒரு பகுதியாக சுற்றுலா அமைச்சகத்தால் நடத்தப்பட்ட சுதந்திர தினக் கருப்பொருள் கருத்தரங்குகள் ஆகஸ்ட் 15, 2020 ஐக்கிய இந்தியாவை கட்டமைத்த சர்தார் வல்லபாய் படேலுக்கு அர்ப்பணிக்கப்பட்ட ஒரு கருத்தரங்குடன் பிரமாண்டமாக முடிந்தது.
தொடரும் தொற்றுநோயால், இந்த ஆண்டு சுற்றுலா அமைச்சகம் 2020ஆம் ஆண்டு 74 வது சுதந்திர தினம் வரை நாட்டிற்கு வணக்கம் செலுத்த இணைய வழியைத் தேர்வு செய்தது. நாட்டின் மிக முக்கியமான நாளை நினைவு கூறுவதற்கும், கவுரவிப்பதற்கும் சுற்றுலா அமைச்சகம் ஐந்து இணையக் கருத்தரங்குகளை வரிசைப்படுத்தியது. இந்தக் கருத்தரங்குகள் சுதந்திர இயக்கத்தை உள்ளடக்கிய கருப்பொருள்களை மையமாகக் கொண்டது. அதில் குறிப்பிடத்தக்க இடங்கள் மற்றும் இந்தியா தனது சுதந்திரத்தைப் பாதுகாக்க உதவுவதில் குறிப்பிடத்தக்க பங்களிப்பைக் கொண்டிருந்த முன்னோடிகள் ஆகியவை ஆகும்.
சர்தார் வல்லபாய்க்கு அர்ப்பணிக்கப்பட்ட அமர்வு ஆகஸ்ட் 15ஆம் தேதி, சுற்றுலா அமைச்சகத்தின் கூடுதல் பணிப்பாளர் நாயகம் திருமதி.ரூபீந்தர் பிரார் அவர்களால் துவக்கப்பட்ட போது, பங்கேற்கும் அனைவரும் தேசிய கீதத்தை இசைத்து மரியாதை செலுத்துமாறு கேட்டுக் கொள்ளப்பட்டது. அப்போது அந்நியர் ஆட்சியில் இருந்து விடுபடுவதற்காக, பல தனிநபர்கள் செய்த தியாகங்களையும், சுதந்திர தின இயக்கத்துடன் தொடர்புடைய இடங்கள் போன்றவற்றையும் இணையத்திரை வழியாக சுற்றுலா அமைச்சகம் எவ்வாறு நினைவு கூர்கிறது என்பதை அவர் விவரித்தார்.
சுதந்திரமான நமது தைரியமான தலைவர்களைப் போலவே, இப்பொழுதும் என்றென்றும் ஒற்றுமையின் சக்தியில் பெரும் பலத்தைக் கண்டுபிடிப்போம் என்ற செய்தியுடன் இணையக் கருத்தரங்கம் நிறைவடைந்தது..
இந்த இணையக் கருத்தரங்க அமர்வுகள் இப்போது பின்வரும் வலைதளத்தில் காணக் கிடைக்கின்றன. https://www.youtube.com/channel/UCbzIbBmMvtvH7d6Zo_ZEHDA/featured
ஹைதராபாத் என்ற தலைப்பில் அடுத்த கருத்தரங்கு 2020 ஆகஸ்ட் 22ஆம் தேதி காலை 11.00 மணிக்கு திட்டமிடப்பட்டுள்ளது.
பிரதமர் அலுவலகம்
இந்திய வகை நாய்களை வீட்டில் வளர்க்கும் விதமாக, ஒரு செல்ல நாய் ஒன்றை வளர்ப்பது பற்றி அடுத்தமுறை நீங்கள் சிந்திக்க வேண்டும் என மனதின் குரல் நிகழ்ச்சியில் பிரதமர் வலியுறுத்தல்
இன்றைய மனதின் குரல் நிகழ்ச்சியில் உரையாற்றிய பிரதமர் திரு.நரேந்திரமோடி, இந்திய ராணுவத்தின் நாய்களான சோஃபி மற்றும் விடா-விற்கு ராணுவத் தலைமைத் தளபதி-யின் 'பாராட்டுச் சான்றிதழ்' வழங்கப்பட்டிருப்பதைச் சுட்டிக்காட்டினார். நமது ஆயுதக் காவல் படைகள் மற்றும் பாதுகாப்புப் படையினரிடம் உள்ள இதுபோன்ற ஏராளமான துணிச்சல்மிக்க நாய்கள், எண்ணற்ற குண்டுவெடிப்புகள் மற்றும் தீவிரவாத சதித் திட்டங்களை முறியடிப்பதில் மிக முக்கியப் பங்காற்றியிருப்பதாக அவர் கூறினார். வெடிப்பொருள்கள் மற்றும் கன்னிவெடிகளை மோப்பம் பிடிக்க பல்வேறு நாய்கள் உதவியிருப்பதைச் சுட்டிக்காட்டிய அவர், 300-க்கும் மேற்பட்ட வழக்குகளில் தீர்வு காண காவல்துறையினருக்கு உதவிகரமாக இருந்த நாய் ராக்கி-க்கு, பீட் காவல்துறையினர் அனைத்து மரியாதைகளுடன் பிரியாவிடை கொடுத்ததை நினைவுகூர்ந்தார்.
இந்திய வகை நாய்களைப் பற்றிக் குறிப்பிட்ட பிரதமர், இந்த நாய்களை உருவாக்க குறைந்த செலவே ஆகும் என்பதுடன், அவை இந்தியச் சூழல் மற்றும் சுற்றுப்புறத்திற்கு மிகவும் உகந்தவையாகவும் இருப்பதோடு, நமது பாதுகாப்புப் படையினர் இதுபோன்ற இந்திய வகை நாய்களைத் தங்களது பாதுகாப்புப் படையில் ஒரு அங்கமாகச் சேர்த்து வருவதாகவும் தெரிவித்தார். இந்திய வகை நாய்களை மேலும் திறன் பெற்றவையாகவும், அதிக பயனுள்ளவையாகவும் உருவாக்குவது குறித்து, இந்திய வேளாண் ஆராய்ச்சிக் கவுன்சில் ஆய்வு மேற்கொண்டு வருவதாகவும் அவர் கூறினார். நாய் வளர்க்க திட்டமிட்டுள்ள நேயர்கள், இந்திய வகை நாய்களில் ஒன்றை தத்தெடுக்குமாறும் பிரதமர் கேட்டுக் கொண்டார்.
பாதுகாப்பு அமைச்சகம்
இந்தியாவின் பாதுகாப்பு தளவாட இறக்குமதி மற்றும் ஏற்றுமதி
பாதுகாப்பு அமைச்சகத்தின் பாதுகாப்பு உற்பத்தி துறை இறக்குமதி தொடர்பான நடைமுறைகளை கவனிப்பதுடன் அது தொடர்பான அனுமதிகளை வழங்குகிறது.
கடந்த 3 ஆண்டுகளில் பாதுகாப்பு தளவாடங்கள் ஏற்றுமதி மற்றும் இறக்குமதி தொடர்பான விவரங்கள்:
இந்தியாவின் முக்கிய ஏற்றுமதி: கடலோர கண்காணிப்பு அமைப்பு, லைட் வெயிட் டார்பிடோ, டிஓ-228 விமானம், ஆயுதங்களை கண்டுபிடிக்கும் ரேடார், விரைவு ரோந்து கப்பல்  எஸ்சிஜிஎஸ் சோராஸ்டர், தீ கட்டுப்பாட்டு அமைப்பு, கவச பாதுகாப்பு வாகனம், பாதுகாக்கப்பட்ட ஆம்புலன்ஸ் வாகனம், அதிவேக ரோந்து படகு உள்ளிட்டவற்றை கடந்த 3 ஆண்டுகளில் இந்தியா அதிகளவில் ஏற்றுமதி செய்துள்ளது.
முக்கிய இறக்குமதி: ஜாமர், ரேடார், டாப்ளர் ரேடார், யுஏவி, நைட் விஷன் இமேஜிங் சிஸ்டம், கவச வாகனம், விமான நிலைய கண்காணிப்பு ரேடார்கள் , இயந்திர துப்பாக்கிகள் உள்ளிட்டவை இந்தியாவின் முக்கிய இறக்குமதி தளவாடங்களாக உள்ளன.
இந்தத் தகவலை பாதுகாப்பு துறை இணை அமைச்சர் திரு அஜய் பட் இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884093
பிரதமர் அலுவலகம்
டாக்டர் கலாமுடன் பல ஆண்டுகள் நெருக்கமாக உரையாடும் அதிர்ஷ்டத்தை நான் பெற்றிருந்தேன்: பிரதமர்
டாக்டர் ஏ.பி.ஜே. அப்துல் கலாமின் பிறந்தநாளன்று அவருடனான தமது தருணங்களை பிரதமர் திரு நரேந்திர மோடி இன்று பகிர்ந்தார்.
திரு நரேந்திர மோடியுடனான டாக்டர் கலாமின் இணைப்பின் நினைவுகளையும், அன்னாரது மரபுகளை கௌரவிப்பதற்கு பிரதமர் எடுத்து வரும் முயற்சிகளையும் டாக்டர் கலாமின் பேரன் மோடி ஸ்டோரி என்ற ட்விட்டர் பதிவு வாயிலாக தெரிவித்திருந்ததற்கு பதிலளித்து பிரதமர் கூறியதாவது:
“டாக்டர் கலாமுடன் பல ஆண்டுகள் நெருக்கமாக உரையாடும் அதிர்ஷ்டத்தை நான் பெற்றிருந்தேன். இந்தியாவின் வளர்ச்சியை நோக்கிய அவரது அறிவுக்கூர்மை, பணிவு மற்றும் ஆர்வத்தை மிக நெருக்கமாக நான் கண்டுள்ளேன்.”
ஜவுளித்துறை அமைச்சகம்
ஜவுளித் துறைக்கு ஆதரவாக மத்திய, மாநில அரசுகளால் பிரிக்கப்படும் வரிகளைத் தள்ளுபடி செய்யும் திட்டத்திற்கு அமைச்சரவை ஒப்புதல்
ஜவுளித் துறைக்கு ஆதரவாக மத்திய, மாநில அரசுகளால் விதிக்கப்படும் வரிகளைத் தள்ளுபடி செய்யும் திட்டத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இதன்மூலம் ஆயத்த ஆடைகளை வரியில்லாமல் ஏற்றுமதி செய்வதற்கான பல்வேறு நடவடிக்கைகளை மேற்கொள்ள முடியும்.
இந்த யோசனை காரணமாக ஜவுளித்துறைப் போட்டி சமாளிக்கப்படும் என்று எதிர்பார்க்கப்படுகிறது. ஆயத்த ஆடைகளை வரியில்லாமல் ஏற்றுமதி செய்யும் வாய்ப்பால், ஜவுளி மற்றும் ஆயத்த ஆடை துறையில் சமத்துவமான அனைத்தையும் உள்ளடக்கிய வளர்ச்சி உறுதி செய்யப்படும்.
பாதுகாப்பு அமைச்சகம்
173 எல்லை மற்றும் கடலோர மாவட்டங்கள் வரை மிகப்பெரும் விரிவாக்கம் அடைகிறது தேசிய மாணவர் படை
அனைத்து எல்லை மற்றும் கடலோர மாவட்டங்களில் உள்ள இளைஞர்களின் எதிர்பார்ப்புகளைப் பூர்த்தி செய்வதற்காக, தேசிய மாணவர் படையை மிகப்பெரும் அளவில் விரிவாக்கம் செய்யும் திட்டத்துக்கு பாதுகாப்புத்துறை அமைச்சர் திரு.ராஜ்நாத் சிங் ஒப்புதல் அளித்துள்ளார்.
இந்தத்திட்டம் குறித்த பரிந்துரையை பிரதமர் திரு.நரேந்திர மோடி, ஆகஸ்ட் 15-இல் தனது சுதந்திர தின உரையில் அறிவித்தார்.
ஒட்டுமொத்தமாக 173 எல்லை மற்றும் கடலோர மாவட்டங்களில் உள்ள ஒரு லட்சம் பேர், தேசிய மாணவர் படையில் சேர்க்கப்படுவார்கள். இதில், மூன்றில் ஒரு பங்கினர் சிறுமிகளாக இருப்பர். தேசிய மாணவர் படை அறிமுகப்படுத்தப்படும் எல்லை மற்றும் கடலோர மாவட்டங்களில் ஆயிரத்துக்கும் மேற்பட்ட பள்ளிகள் மற்றும் கல்லூரிகள் அடையாளம் காணப்பட்டுள்ளன.
விரிவாக்கத் திட்டத்தின் ஓர் அங்கமாக, எல்லை மற்றும் கடலோரப் பகுதிகளில் படையினருக்கு தேசிய மாணவர் படை பயிற்சி அளிப்பதற்காக ஒட்டுமொத்தமாக 83 தேசிய மாணவர் படை பிரிவுகள்  மேம்படுத்தப்படும்.
எல்லைப்பகுதிகளில் உள்ள தேசிய மாணவர் படைப் பிரிவுகளுக்கு பயிற்சி மற்றும் நிர்வாக உதவிகளை ராணுவம் வழங்கும். கடலோரப் பகுதிகளில் உள்ள தேசிய மாணவர் படைப் பிரிவுகளுக்கு கடற்படை ஆதரவு அளிக்கும். அதே போல, விமானப்படைத் தளங்களுக்கு அருகே உள்ள தேசிய மாணவர் படைப் பிரிவுகளுக்கு விமானப்படை ஆதரவு அளிக்கும்.
இது எல்லை மற்றும் கடலோரப்பகுதிகளில் உள்ள இளைஞர்களுக்கு ராணுவப்பயிற்சி மற்றும் ஒழுங்கான வாழ்க்கை முறைக்கான வாய்ப்புகளை அளிப்பதோடு, பாதுகாப்புப்படைகளில் சேர அவர்களை ஊக்குவிக்கும்.
மாநிலங்களுடன் கூட்டு சேர்ந்து தேசிய மாணவர் படை விரிவாக்கத் திட்டம் செயல்படுத்தப்படும்.
பிரதமர் அலுவலகம்
விஜயதசமியை முன்னிட்டு நாட்டு மக்களுக்கு பிரதமர் வாழ்த்து
விஜயதசமி பண்டிகையை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். "அனைவருக்கும் விஜயதசமி வாழ்த்துக்கள்", என்று பிரதமர் கூறியுள்ளார்.
பாதுகாப்பு அமைச்சகம்
இந்திய விமானப் படையின் மேற்கு பிரிவின் தலைவராக ஏர் மார்ஷல் பங்கஜ் மோகன் சின்ஹா பொறுப்பேற்பு
இந்திய விமானப் படையின் மேற்கு பிரிவின் தலைமைப் பொறுப்பை ஏர் மார்ஷல் பங்கஜ் மோகன் சின்ஹா ஜனவரி 1, 2023 அன்று ஏற்றுக்கொண்டார்.
புனேவிலுள்ள தேசிய பாதுகாப்பு அகாடமியில் பயிற்சி பெற்ற அவர், கடந்த 1985-ஆம் ஆண்டு ஜூன் மாதம் இந்திய விமானப்படையில் இணைந்தார். இவர், வெலிங்டன் ராணுவ அதிகாரிகள் பயிற்சி கல்லூரியின் முன்னாள் மாணவராவார். 4500 க்கும் அதிகமான மணி நேரம் விமானத்தில் பறந்த அனுபவத்தை இவர் பெற்றுள்ளார்.
தமது 37 ஆண்டுகள் பணிக்காலத்தில் ஏராளமான முக்கிய தலைமைப் பொறுப்புகளை அவர் வகித்துள்ளார். போர் விமானப் படையின் தலைமை அதிகாரி, இங்கிலாந்து ராயல் விமானப்படை தளத்தின் பயிற்சி ஒருங்கிணைப்பு அதிகாரி உள்ளிட்ட ஏராளமான பொறுப்புகள் இதில் அடங்கும். ‘விஷிஸ்ட் சேவா பதக்கம்' மற்றும் ‘அதி விஷிஸ்ட் சேவா பதக்கங்களை' அவர் பெற்றுள்ளார்.
இந்திய விமானப்படையில் 39 ஆண்டுகளுக்கும் மேலாக சிறப்பான சேவை செய்து டிசம்பர் 31, 2022 அன்று ஓய்வு பெற்ற ஏர் மார்ஷல் எஸ். பிரபாகரனுக்குப் பிறகு, விமானப்படையின் மேற்கு பிரிவின் தலைவராக ஏர் மார்ஷல் பங்கஜ் மோகன் சின்ஹா பதவியேற்றுள்ளது குறிப்பிடத்தக்கது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தண்ணீர் தொடர்பான 76 புதிய தொழில்கள் மத்திய வீட்டுவசதி மற்றும் நகர்ப்புற மேம்பாட்டு அமைச்சகத்தின் மூலம் தொடங்கப்பட்டன
புதுதில்லியில் இன்று நடைபெற்ற நிகழ்ச்சியில் தண்ணீர் தொடர்பான 76 புதிய தொழில்களை மத்திய வீட்டுவசதி மற்றும் நகர்ப்புற மேம்பாட்டு அமைச்சகத்தின் மூலம் தொடங்கப்பட்டன. குடிநீர் விநியோகம், பயன்படுத்தப்பட்ட தண்ணீர் நிர்வாகம், நீர்நிலைகள் புனரமைப்பு, நிலத்தடி நீர் நிர்வாகம், போன்றவற்றில் செயல்படும் ஒவ்வொரு புதிய தொழில் நிறுவனத்திற்கும் ரூ.20 லட்சம் வரை நிதியுதவி அளிக்கப்படுவதாக மத்திய வீட்டுவசதி மற்றும் நகர்ப்புற மேம்பாட்டுத்துறை அமைச்சர் திரு ஹர்தீப் சிங் பூரி தெரிவித்தார்.
இந்த நிகழ்ச்சியில், அமைச்சகத்திற்கான இணை அமைச்சர் திரு கவுஷல் கிஷோர் செயலாளர் திரு மனோஜ் ஜோஷி, கூடுதல் செயலாளர் டி.தாரா மற்றும் பிரமுகர்கள் கலந்து கொண்டனர்.
அம்ருத் 2.0 இயக்கத்தின் கீழ் 2022 மார்ச் மாதம் தொடங்கப்பட்ட சவால் நடைமுறை மூலம் இந்த புதிய தொழில்நிறுவனங்கள் தெரிவு செய்யப்பட்டன. இதற்காக இணையப் பக்கம் தொடங்கி அதில் விண்ணப்பங்கள் வரவேற்கப்பட்டு மத்திய வீட்டுவசதி மற்றும் நகர்ப்புற மேம்பாட்டு அமைச்சகத்தால் நிதியுதவிக்கு தெரிவு செய்யப்பட்டன.
இந்த நிகழ்ச்சியின் போது 485 நகரங்களில் குடிநீர் கணக்கெடுப்புக்கான கருவிகள் தொகுப்பும் அமைச்சகத்தால் வழங்கப்பட்டது. ஜல்ஜீவன் இயக்கத்தின் கீழ் இதன் மூலம் தண்ணீரின் தரம், மக்களுக்க வழங்கப்படும் தண்ணீரின் தரம் ஆகியவை மதிப்பீடு செய்யப்படும். இது தவிர, கழிவு நீர் நிர்வாகம், பொதுமக்கள் குறைதீர்ப்பு, நீர்நிலைகள் பாதுகாப்பு, நிலத்தடி நீர் நிர்வாகம் ஆகியவை பற்றியும் மதிப்பீடு செய்யப்படும்.
இந்த அமைச்சகத்தால் நடத்தப்பட்ட புகைப்பட போட்டி மூலம் தெரிவு செய்யப்பட்ட 25 சிறந்த புகைப்படங்கள் காட்சிப்படுத்தப்பட்டன. இவை ஒவ்வொன்றிற்கும் ரூ.10,000 பரிசு வழங்கப்பட்டது. நீர் நிலைகளை பாதுகாப்பது குறித்து மக்களிடையே விழிப்புணர்வை பரவச் செய்வதற்காக மாணவர்களுக்கான போட்டி நடத்தப்பட்டது.
ஐதராபாதில் உள்ள தேசிய தொலை உணர்வு மையத்தின் உதவியுடன் நகர்ப்புற நீர்நிலை தகவல் முறை  என்ற இணையப்பக்கம் தொடங்கப்பட்டது. இது பல்வேறு நகரங்களில் உள்ள நீர்நிலைகளை புனரமைப்பதற்கு திட்டமிடும் வகையில் செயற்கைக்கோள் படங்களை வழங்கும்.
------
(Visitor Counter : 114
தொலைதொடர்பு மற்றும் தகவல் தொழில்நுட்ப அமைச்சகம்
'ஓவர்-தி-டாப்  தகவல்தொடர்பு சேவைகளுக்கான ஒழுங்குமுறை வழிமுறை மற்றும் ஓடிடி சேவைகளின் குறிப்பிடத்தக்கத் தடை' குறித்த ட்ராய் ஆலோசனை அறிக்கை மீதான கருத்துகள் / எதிர் கருத்துகளைப் பெறுவதற்கான கடைசி தேதி நீட்டிப்பு
இந்திய தொலைத்தொடர்பு ஒழுங்குமுறை ஆணையம்  07.07.2023 அன்று 'ஓவர்-தி-டாப்  தகவல் தொடர்பு சேவைகளுக்கான ஒழுங்குமுறை அமைப்பு மற்றும் ஓடிடி சேவைகளின் குறிப்பிடத்தக்க தடை குறித்த ஆலோசனை அறிக்கையை வெளியிட்டது. பங்குதாரர்களிடமிருந்து கோரப்பட்ட ஆலோசனை அறிக்கையில் எழுப்பப்பட்ட பிரச்சினைகள் குறித்து எழுத்துப்பூர்வமான கருத்துக்களைப் பெறுவதற்கான கடைசி தேதி 04.08.2023 ஆகவும், எதிர் கருத்துகளை பெறுவதற்கான கடைசி தேதி 18.08.2023 ஆகவும் நிர்ணயிக்கப்பட்டது.
கருத்துகளை சமர்ப்பிப்பதற்கான கால அவகாசத்தை நீட்டிக்க வேண்டும் என்ற இதனுடன் தொடர்புடையவர்களின் வேண்டுகோளின் பேரில், எழுத்துப்பூர்வமான கருத்துகள் மற்றும் எதிர் கருத்துகளை சமர்ப்பிப்பதற்கான கடைசி தேதி முறையே 18.08.2023 மற்றும் 01.09.2023 வரை நீட்டிக்கப்பட்டது.
கருத்துகளை சமர்ப்பிப்பதற்கான கால அவகாசத்தை மேலும் நீட்டிக்க வேண்டும் என்ற வேண்டுகோளைக் கருத்தில் கொண்டு, எழுத்துப்பூர்வமான கருத்துகள் மற்றும் எதிர் கருத்துகளை சமர்ப்பிப்பதற்கான கடைசி தேதியை முறையே 01.09.2023 மற்றும் 15.09.2023 வரை நீட்டிக்க முடிவு செய்யப்பட்டுள்ளது.
கருத்துகள் / எதிர் கருத்துகள் டிராய் ஆலோசகர்  திரு அகிலேஷ் குமார் திரிவேதிக்கு advmn@trai.gov.in மின்னணு வடிவத்தில் அனுப்பப்படலாம். டிராய் ஆலோசகர்  அகிலேஷ் குமார் திரிவேதியை +91-11-23210481 என்ற தொலைபேசி எண்ணில் தொடர்பு கொள்ளலாம்.
PIB Headquarters
ரூ.82 லட்சம் மதிப்பிலான தங்கத்தை சுங்கத் துறையினர் சென்னை விமான நிலையத்தில் பறிமுதல்
சென்னை விமான நிலையத்தில் துபாயிலிருந்து எமிரேட்ஸ் விமானத்தில் ஞாயிற்றுக்கிழமையன்று வந்திறங்கிய சென்னையைச் சேர்ந்த முஸ்தாக் அகமது  என்பவரை சுங்கத்துறை அதிகாரிகள் மறித்து சோதனை செய்தனர். அப்போது அவரது உள்ளாடையில் மறைத்து வைக்கப்பட்டிருந்த ரூ.1.9 லட்சம் மதிப்பிலான 49 கிராம் தங்கச் சங்கிலி மற்றும் ரப்பர் இழையால் மறைத்து வைக்கப்பட்டிருந்த ரூ.9.71 லட்சம் மதிப்புள்ள 249 கிராம் தங்கத்தை சுங்கத்துறை அதிகாரிகள் பறிமுதல் செய்தனர். அவரிடமிருந்து கைப்பற்றப்பட்ட மொத்தம் 298 கிராம் தங்கத்தின் மதிப்பு ரூ.11.6 லட்சமாகும்.
சனிக்கிழமை அன்று இலங்கை விமானத்தில் கொழும்பு வந்திறங்கிய ராமநாதபுரத்தைச் சேர்ந்த சையத் சாகுல் ஹமீது , இண்டிகோ விமானத்தில் கொழும்பிலிருந்து வந்திறங்கிய ரகுமான் கான் , கோலாலம்பூரிலிருந்து ஏர் ஏஷியா விமானத்திலிருந்து வந்திறங்கிய திருச்சியை சேர்ந்த ரியாஸ் முகமது , பட்டிக் விமானத்தில் கோலாலம்பூரிலிருந்து வந்திறங்கிய திருச்சியைச் சேர்ந்த ரஹமதுல்லா  மற்றும் கொழும்பிலிருந்து இலங்கை விமானத்தில் வந்திறங்கிய அஞ்சனா நிரஜ் நெல்சன்  ஆகிய 5 பயணிகளை சுங்கத் துறை அதிகாரிகள் இடைமறித்து சோதனை செய்தனர். அவர்களிடம் தொடர்ந்து விசாரணை நடத்தியதில் மலக்குடலில் ரப்பர் இழையால் மறைத்து வைக்கப்பட்ட பொட்டலங்களில் தங்கம் இருப்பதை ஒப்புக் கொண்டனர். மொத்தம் 14 பொட்டலங்களில் மறைத்து வைக்கப்பட்டிருந்த ரூ.70.2 லட்சம் மதிப்பிலான 1.8 கிலோ தங்கத்தை சுங்கத் துறையினர் பறிமுதல் செய்தனர்.
இது குறித்து தொடர்ந்து விசாரணை நடைபெற்று வருவதாக சென்னை சர்வதேச விமான நிலைய சுங்கத் துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
ஜம்மு காஷ்மீரில் லாவெண்டர் பிரபலமடைந்து வருவது குறித்து பிரதமர் மகிழ்ச்சி
பிரதமர் திரு நரேந்திர மோடி தனது மனதின் குரல் நிகழ்ச்சியில், லாவெண்டர் பற்றி குறிப்பிட்டதைப் பகிர்ந்துள்ளார்.
ஜம்மு காஷ்மீரில் லாவெண்டர் பிரபலமடைந்து வருவது குறித்து திரு மோடி மகிழ்ச்சியை வெளிப்படுத்தியுள்ளார்.
மத்திய அமைச்சர் டாக்டர் ஜிதேந்திர சிங்கின் ட்வீட்டுக்கு பதிலளித்து பிரதமர் கூறியிருப்பதாவது .
"ஜம்மு காஷ்மீரில் லாவெண்டர் பிரபலமாகி வருவதைப் பார்ப்பது மகிழ்ச்சி அளிக்கிறது. சமீபத்தில் ஒலிபரப்பான #MannKiBaat நிகழ்ச்சியின்போதும் இந்த விஷயத்தை நான் முன்னிலைப்படுத்தினேன். youtu.be/kkbQzipkqrA"
நிதி ஆணையம்
15வது நிதி ஆணையத்தின் ஆலோசனைக் குழுக் கூட்டம் ஏப்ரல் 23 - 24 தேதிகளில் நடைபெறுகிறது
பதினைந்தாவது நிதி ஆணையத்தின் பொருளாதார ஆலோசனைக் குழு ஏப்ரல் 23-24 தேதிகளில் கூடவிருக்கிறது. இது 15 வது நிதி ஆணையத்தின் தலைவர் ஸ்ரீ என்.கே.சிங் தலைமையிலான இணையவழிக் கூட்டமாகும். நிதி ஆணையத்தின் அனைத்து உறுப்பினர்கள் மற்றும் மூத்த அதிகாரிகள் இதில் கலந்து கொள்கின்றனர். இந்தக் கூட்டத்தில் பொருளாதார ஆலோசனைக் குழுவின் ஐந்து உறுப்பினர்களான டாக்டர் கிருஷ்ணமூர்த்தி சுப்ரமணியன், டாக்டர் சாஜித் இசட் சினாய், டாக்டர் ப்ராச்சி மிஷ்ரா, திரு. நீல்காந்த் மிஷ்ரா மற்றும் டாக்டர் ஓம்கார் கோஸ்வாமி ஆகியோர் ஏப்ரல் 23ம் தேதியன்று நடைபெறவுள்ள கூட்டத்தில் கலந்து கொள்வர். இந்தக் குழுவின் இதர உறுப்பினர்கள் அடுத்த நாளான ஏப்ரல் 24ம் தேதி அன்று நடைபெறும் கூட்டத்தில் கலந்து கொள்வார்கள்.
ஆலோசனைக் குழு கூட்டத்தில் கீழ்கண்ட அம்சங்கள் விவாதிக்கப்படும்
(- 2020-21 மற்றும் 2021-22 ஆண்டுகளில் ஒட்டுமொத்த உள்நாட்டு வளர்ச்சியில் நாட்டில் தற்போது பரவியுள்ள தொற்று நோயினால் ஏற்படக்கூடிய பாதிப்புகள். காலப்போக்கில் ஒட்டுமொத்த பொருளாதாரத்தில் ஏற்படக்கூடிய மாற்றங்கள் குறித்த நிச்சயமற்ற தன்மை.
- நடப்பு நிதியாண்டிலும் அடுத்த ஆண்டிலும் வரி நிலைமை மற்றும் வருவாய் குறித்த முன்கூட்டிய அனுமானங்களுக்கான வாய்ப்புகள்.
- பொருளாதாரத்தை ஊக்குவிக்கும் வகையில் பொதுச்செலவுகளை எவ்வகையில் மேற்கொள்ள வேண்டும் என்பது குறித்த கருத்துகள் விவாதிக்கப்படலாம்.
வணிகம் மற்றும் தொழில்துறை அமைச்சகம்
இந்தியா- பசிஃபிக் பொருளாதார கட்டமைப்பின் 2 முதல் 4 வரையிலான அம்சங்களுக்கு சிறப்பு பேச்சுவார்த்தையை இந்தியா 2023 பிப்ரவரி 8 முதல் 11 வரை புதுதில்லியில் நடத்தியது
வளத்திற்கான இந்தியா- பசிஃபிக் பொருளாதாரக் கட்டமைப்பின் சிறப்பு பேச்சுவார்த்தையை இந்தியா 2023 பிப்ரவரி 8 முதல் 11 வரை புதுதில்லியில் நடத்தியது. இதில் 2-வது , 3-வது , 4-வது  ஆகிய அம்சங்சகள் இடம்பெற்றன.
இந்தப் பேச்சு வார்த்தையில் இந்தியா, அமெரிக்கா, ஆஸ்திரேலியா, புருனே, ஃபிஜி, இந்தோனேஷியா, ஜப்பான், கொரியா குடியரசு, மலேசியா, நியூசிலாந்து, பிலிப்பைன்ஸ், சிங்கப்பூர், தாய்லாந்து, வியட்நாம் ஆகிய நாடுகளில் இருந்து சுமார் 300 அதிகாரிகள் பங்கேற்றனர்.
இந்தச் சிறப்பு சுற்று பேச்சுவார்த்தையை 2023, பிப்ரவரி 8 அன்று இந்தியாவின் வர்த்தகத்துறை செயலாளர் திரு சுனில் பர்த்வால் தொடங்கிவைத்தார். இந்த நிகழ்ச்சியில் பேசிய அவர், இந்தியா-பசிஃபிக் பிராந்தியத்தில் குறிப்பிடத்தக்க பங்களிப்புக்கு இந்தியா உறுதிபூண்டு இருப்பதையும், கூடுதலான நிலைத்தன்மை மற்றும் வளமிக்க எதிர்காலத்திற்கு பங்களிப்பு செய்வதையும் வலியுறுத்தினார்.
2023 பிப்ரவரி 10அன்று உறுப்பு நாடுகளிடமிருந்து வருகை தந்த பிரதிநிதிகளுக்கு மத்திய தொழில் வர்த்தகத்துறை அமைச்சர் திரு பியூஷ் கோயல் வரவேற்பு அளித்தார். இந்த விருந்து நிகழ்ச்சியில் உறுப்பு நாடுகளின் தலைமை பேச்சுவார்த்தையாளர்கள், தூதுக்குழுவினர், தூதர்கள், மூத்த அதிகாரிகள் கலந்துகொண்டனர். இந்த நிகழ்ச்சியில் பேசிய அமைச்சர் திரு கோயல், விரைந்து பயன்தரத்தக்க விஷயங்களில் உறுப்பு நாடுகள் கவனம் செலுத்த வேண்டும் எனவும், இது அனைத்து உறுப்பினர்களுக்கும் பயன்தரும் என்றும் கூறினார். திறன் கட்டமைப்பு, தொழில்நுட்ப உதவி, நிபுணத்துவம் மற்றும் சிறந்த நடைமுறைகளை பகிர்ந்துகொள்வது, முதலீடுகள், புதுமைத் திட்டங்கள் போன்றவற்றில் பொதுவான கருத்துகளை அவர் பகிர்ந்துகொண்டார்.
2023 பிப்ரவரி 9 அன்று நடைபெற்ற சிறப்புச் சுற்றுப் பேச்சுவார்த்தைக்கு இடையே நடைபெற்ற பங்குதாரர்கள் அமர்வில், இந்தியாவுக்கான தலைமை பேச்சுவார்த்தையாளரும், வர்த்தகத் துறை கூடுதல் செயலாளருமான திரு ராஜேஷ் அகர்வால் உரையாற்றினார். இந்தியா - பசிஃபிக் பொருளாதாரக் கட்டமைப்பு, இந்தப் பகுதியில் வர்த்தகம் மற்றும் முதலீட்டு விரிவாக்கத்தின் மூலம், அனைவரையும் உள்ளடக்கிய வளர்ச்சியை அதிகப்படுத்தி பொருளாதார ஈடுபாட்டை ஆழப்படுத்தும் என்று நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1898768
சுற்றுச்சூழல் மற்றும் வனத்துறை அமைச்சகம்
புதிய காற்றுத் தர நிலைகளை நிறுவுதல்
மத்திய சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு அஷ்வினி குமார் சவுபே நாடாளுமன்றத்தின் மாநிலங்களவையில் கீழ்காணும் தகவல்களை இன்று வழங்கினார்.
காற்று மாசுபாட்டிலிருந்து பொதுச் சுகாதாரம் மற்றும் சுற்றுச்சூழலைப் பாதுகாப்பதற்காக 12 மாசுபடுத்திகளுக்கான தேசியச் சுற்றுப்புறக் காற்றுத் தரநிலைகளை 2009-ம் ஆண்டு அரசு அறிவித்தது.
தற்போதுள்ள தரநிலைகளின் மதிப்பாய்வு, இந்தத் தரநிலைகளை நிர்வகிக்கும் அளவுகோல்கள் மற்றும் அறிவியல் ஆராய்ச்சியில் முன்னேற்றங்களுடன் புதிய அளவுருக்களை இணைத்துக்கொள்வது ஒரு தொடர்ச்சியான செயல்முறையாகும். தேசியச் சுற்றுப்புறக் காற்றுத் தரநிலைகளை மதிப்பாய்வு செய்ய கான்பூர் இந்தியத் தொழில்நுட்ப நிறுவனம் தலைமையிலான கூட்டுக் குழுவிற்கு அனுமதி வழங்கப்பட்டுள்ளது.
நாடு முழுவதும் காற்று மாசு அளவைக் குறைக்க தேசிய அளவிலான தூய்மைக் காற்றுத் திட்டத்தை அரசு தொடங்கியுள்ளது. பரிந்துரைக்கப்பட்ட வருடாந்திர சராசரி சுற்றுப்புறக் காற்றுத் தரநிலைகளைக் குறிப்பிட்ட காலக்கெடுவில் நாடு முழுவதும் எட்டச் செய்வது இத்திட்டத்தின் நோக்கமாகும்.
அதன்படி, தேசியத் தரத்தினை எட்டாத நகரங்களின் பட்டியல் ஆண்டுதோறும் புதுப்பிக்கப்பட்டு, காற்றின் தரத்தை மேம்படுத்துவதற்கான செயல் திட்டங்களை தயாரித்து செயல்படுத்துமாறு அந்த நகரங்கள் அறிவுறுத்தப்படுகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1797148
வணிகம் மற்றும் தொழில்துறை அமைச்சகம்
மே2020க்கான எட்டு அடிப்படைத் தொழில்களின் குறியீட்டு எண் .
தொழில் மற்றும் சர்வதேச வர்த்தகத்துக்கான துறையின் பொருளாதார ஆலோசகர் அலுவலகம் மே 2020க்கான எட்டு அடிப்படைத் தொழில்களின் குறியீட்டு எண்ணை அறிவித்துள்ளது.
எட்டு அடிப்படைத் தொழில்களின் குறியீட்டு எண்ணின் வளர்ச்சி விகிதம் ஏப்ரல் 2020இல் 37 சதவீதம்  குறைப்பு என்பதோடு ஒப்பிட மே 2020இல் 23.4சதவீதம்  குறைந்துள்ளது. 2020-21 ஏப்ரல் முதல் மே வரையிலான காலத்தில் அதன் ஒட்டுமொத்த வளர்ச்சி -30.0 சதவீதமாக இருந்தது
கோவிட்-19 பெருந்தொற்றுப் பரவலின் காரணமாக ஏப்ரல் மற்றும் மே2020இல் நாடு தழுவிய ஊரடங்கு அமல் செய்யப்பட்டதன் காரணமாக, நிலக்கரி, சிமெண்ட், ஸ்டீல், இயற்கை எரிவாயு, எண்ணெய் சுத்திகரிப்பு, கச்சா எண்ணெய் போன்ற பல்வேறு தொழில்கள் குறிப்பிடத்தக்க அளவில் உற்பத்திக் குறைவைச் சந்தித்தன.
பிப்ரவரி 2020இல் எட்டு அடிப்படைத் தொழில்களுக்கான குறியீட்டு எண்ணின் இறுதி வளர்ச்சி விகிதம் மாற்றம் 6.4 சதவீதமாக ஆக திருத்தப்பட்டது. தொழிற்சாலை உற்பத்திக் குறியீட்டு எண்ணில்  உள்ளடக்கப்பட்ட தொழில்களில் எட்டு அடிப்படைத் தொழில்களும் 40.27 சதவிகிதப் பங்கு வகிக்கின்றன.
மேலும் விவரங்களுக்கு: https://pib.gov.in/PressReleseDetail.aspx?PRID=1635355
(Visitor Counter : 110